            som berigtiget den 18. december 2009 iht. retsplejelovens § 221, stk. 1.
                                           udskrift
                                                af
                           sø- & handelsrettens dombog
                                          ____________
                                            dom
afsagt den 18. juni 2009 af sø- og handelsretten sammensat af vicepræsident michael b. elmer og de
sagkyndige medlemmer bjarne egedal, anne marie hansen, claus jepsen og claus thorsgaard
n-1-07                               forbrugerombudsmanden
                                     (chefkonsulent katrine de neergaard)
                                     mod
                                     qxl ricardo danmark a/s
                                     (advokat michael hopp)
qxl ricardo danmark a/s (i det følgende: qxl) driver portalen www.qxl.dk, på hvilken
private og erhvervsdrivende kan udbyde varer til salg på auktion eller til fast pris.
      sagen angår navnlig spørgsmålet om qxls ansvar for, at købere får oplysning om de-
res fortrydelsesret efter forbrugeraftalelovens § 11, stk. 1, nr. 5, og § 12, stk. 2, nr. 2.
                                                    - 2 -
www.qxl.dk
efter at have registreret sig som bruger og ved afkrydsning at have erklæret at have læst og
accepteret qxls vilkår og betingelser kan en sælger oprette en salgsannonce ved i et skema
at indtaste en beskrivelse af varen (som ikke må indeholde e-mailadresser, telefonnumre,
links, navne eller adresser), angive varens stand, om og i givet fald i hvilket omfang sælgeren
yder garanti på varen, og vedhæfte et eller flere billeder. derefter vælger sælgeren, om varen
skal udbydes i auktion eller som køb nu-vare, indtaster start- og mindstepriser, varens la-
gerstatus, forsendelsesmåde, leveringsomkostninger og accepterede betalingsmåder. heref-
ter vælger sælgeren, hvornår udbuddet skal begynde, hvor længe det skal vare, og om auk-
tionen automatisk skal gentages, hvis varen ikke sælges første gang, ligesom sælgeren ved
afkrydsning erklærer at have læst og accepteret qxls vilkår og betingelser, der bl.a. inde-
holder følgende bestemmelser:
       ”5.1 handelsregler
       på qxl tjenesten har du mulighed for at deltage i handler, som er underlagt vore han-
       delsregler.
       6.8    sælgers vilkår og betingelser
       sælger er forpligtet til at informere alle faktiske eller potentielle købere om de aftalemæs-
       sige vilkår og betingelser, der finder anvendelse på handlen. en sælger, der handler som
       led i sit erhverv, skal til forbrugere give de oplysninger, som kræves i medfør af forbru-
       geraftaleloven, herunder oplysninger om fortrydelsesretten.
       6.8.1 fortrydelsesret
       hvis sælger er erhvervsdrivende, og handler som led i sit erhverv, og køber er forbruger,
       vil der i mange tilfælde være fortrydelsesret for forbrugeren. sælger skal overholde for-
       brugeraftalelovens regler om forbrugerbeskyttelse, herunder fortrydelsesretten. sælger
       skal oplyse om eventuel fortrydelsesret i noteringen, og skal også skriftligt oplyse køber
       om eventuel fortrydelsesret, når sælger kontakter køber, efter at auktionen er afsluttet.
       sælgers oplysninger skal overholde kravene i justitsministeriets bekendtgørelse nr. 972 af
       24. september 2004 …, se …
       8.1. qxls rolle
       qxl er ikke part i nogen handler og stiller alene de tekniske hjælpemidler, og et møde-
       sted, til rådighed i forbindelse med indledning eller gennemførelse af handlerne. vi er
       hverken sælger eller leverandør af de varer eller tjenester, der er anført i noteringerne, og
       er således ikke pålagt nogen af de juridiske forpligtelser, som gælder for sælgere af disse
       varer eller tjenester. qxl er ikke og kan ikke gøres ansvarlig for en sælgers adfærd eller
       for de varer eller tjenester, som sælger udbyder til salg eller levering – uanset om sælger
       er en enkeltperson eller en erhvervsdrivende.
       …”
                                                     - 3 -
handelsreglerne fastsætter bl.a. følgende:
       ”1.      introduktion
       … disse handelsregler er juridisk bindende og er en del af din aftale med qxl. …
       2.       bud
       … hvis dit bud falder heldigt ud, indgås der automatisk en aftale mellem dig og sælger,
       når auktionen afsluttes.
       købere kan i nogle tilfælde have fortrydelsesret, se her. …
       10.      køberes fortrydelsesret
       hvis varen eller tjenesteydelsen sælges af en erhvervsdrivende som led i sit erhverv til en
       forbruger, vil forbrugeren i de fleste tilfælde have ret til at fortryde handlen. der gælder
       dog undtagelser til fortrydelsesretten, bl.a. ved køb af transport og indkvartering, hvis
       det er aftalt, hvilken dag eller inden for hvilken periode tjenesteydelsen skal udføres.
                fortrydelsesretten løber i 14 dage, fra køberen har fået varen i hænde …
                det vil fremgå af noteringen, om sælger er momsregistreret, hvilket er en indikati-
       on for, at sælger er erhvervsdrivende og handler inden for sit erhverv. sælgere er forplig-
       tet til at oplyse om fortrydelsesretten, hvis aftalen er omfattet af fortrydelsesretten.
                du har ikke fortrydelsesret, hvis sælger enten ikke er erhvervsdrivende eller hand-
       ler uden for sit erhverv.
                læs mere om fortrydelsesretten her og på www.forbrug.dk. ”
for oprettelsen af annoncen og for tilvalg af særlige metoder til fremhævelse af denne betaler
sælgeren et gebyr, som afhænger af startprisen. munder annoncen ud i et salg, betaler sælge-
ren tillige et succesgebyr, der afhænger af den opnåede salgspris.
       når handel er sluttet, modtager køberen en e-mail bl.a. med bekræftelse på købet, stør-
relsen af det vindende bud, kontaktoplysninger vedrørende sælgeren og efter en for nylig
gennemført ændring tillige en mere generelt holdt information om, at køberen, hvis sælgeren
er erhvervsdrivende og har solgt varen inden for sit erhverv, som udgangspunkt og med en
lang række i mailen nærmere opregnede undtagelser har fortrydelsesret efter forbrugerafta-
leloven, og at sælgeren i givet fald har pligt til at give køberen oplysning herom.
forbrugerombudsmandens undersøgelse af internetauktioner, herunder qxl
forbrugerombudsmanden henvendte sig i november-december 2005 til en række større dan-
ske internetauktioner, herunder qxl, med henblik på at drøfte de praktiske og retlige
spørgsmål, der knytter sig til internetauktioner.
                                                  - 4 -
        ved sin gennemgang fandt forbrugerombudsmanden, at qxl ikke gav tilstrækkelige
oplysninger om fortrydelsesret, jf. forbrugeraftalelovens § 11, stk. 1, nr. 5, og § 12, stk. 2, nr.
2, og forbrugerombudsmanden redegjorde ved brev af 22. december 2005 til qxl for sine
kritikpunkter over for qxls hjemmeside, idet forbrugerombudsmanden anså qxl som
formidler som nævnt i forbrugeraftalelovens § 3, stk. 3.
        idet qxl ikke kunne anerkende at være formidler som nævnt i forbrugeraftalelovens §
3, stk. 3, har forbrugerombudsmanden den 20. september 2007 anlagt denne sag.
påstande
forbrugerombudsmanden har nedlagt påstande om, at qxl:
1. skal anerkende at være formidler som nævnt i forbrugeraftalelovens § 3, stk. 3, ved salg
     på internetauktionssiden www.qxl.dk, når sælgeren er ikkeerhvervsdrivende, og købe-
     ren hovedsagelig handler uden for sit erhverv,
2. påbydes at afgive oplysninger om fortrydelsesretten efter forbrugeraftalelovens § 11, stk.
     1, nr. 5, og § 12, stk. 2, nr. 2, ved salg på internetauktionssiden www.qxl.dk, når qxl har
     optrådt som formidler efter forbrugeraftalelovens § 3, stk. 3,
3. påbydes at modtage forbrugerens meddelelse om brug af fortrydelsesretten i forbindelse
     med køb foretaget på www.qxl.dk, jf. forbrugeraftalelovens § 19, stk. 1, når qxl i forbin-
     delse med handlen har optrådt som formidler efter forbrugeraftalelovens § 3, stk. 3, og
     sælger overfor forbrugeren har påtaget sig at hente varen,
4. skal anerkende at have handlet i strid med markedsføringslovens § 1 ved at undlade at
     opfylde sin oplysningspligt efter forbrugeraftalelovens § 11, stk. 1, nr. 5, og § 12, stk. 2,
     nr. 2, ved salg på internetauktionssiden www.qxl.dk i tilfælde, hvor qxl har optrådt
     som formidler efter forbrugeraftalelovens § 3, stk. 3, og
5. skal anerkende at have handlet i strid med markedsføringslovens § 1 ved at undlade at
     sikre, at erhvervsdrivende sælgere overholder forbrugeraftalelovens regler, herunder op-
     lysningspligten efter forbrugeraftalelovens § 11, stk. 1, nr. 5, og § 12, stk. 2, nr. 2, ved salg
     på internetauktionssiden www.qxl.dk, når køberen hovedsagelig handler uden for sit er-
     hverv.
                                             - 5 -
qxl har påstået afvisning af påstand 2-5, subsidiært og i øvrigt frifindelse.
forklaring
peter arps, administrerende direktør for qxl, har forklaret, at qxl startede i 2001 og er en
markedsplads, hvor køber og sælger kan mødes. qxl leverer platformen. qxl hverken ser
varerne eller har dem i besiddelse og involverer sig heller ikke i beskrivelsen og vurderingen
af varen. qxl har ikke mulighed for at se, om den konkrete vare er omfattet af reglerne om
fortrydelsesret. leverings- og betalingsbetingelserne beror alene på en aftale mellem sælger
og køber, og qxl har intet kendskab til, hvornår køberen modtager varen.
       qxl har 22 medarbejdere. der er registreret ca. 450.000 brugere, hvoraf ca. 250.000 be-
søger hjemmesiden hver uge. der oprettes ca. 150.000 auktioner om ugen. der er i øjeblikket
ca. 300.000 varer til salg på hjemmesiden. en auktion har normalt en løbetid på 10 – 14 dage.
der sælges årligt ca. 2,2 mio. varer gennem qxl, dvs. ca. 40.000 varer om ugen. heraf sælges
ca. 1/3 som led i sælgers erhverv. private sælger typisk brugte varer ved auktion, hvorimod
erhvervsdrivende oftest sælger til fast pris, såkaldt køb nu. gennemsnitssalgsprisen er ca.
100 kr.
       en gang om måneden udskrives en liste over privat registrerede brugere med en om-
sætning på mere end 50.000 kr. over de seneste 12 måneder. herefter ses der konkret på,
hvilke produkter der er blevet solgt, for at bedømme, om sælgeren i realiteten er erhvervs-
drivende, og i givet fald giver qxl brugeren meddelelse om, at den pågældende skal omre-
gistrere sig som erhvervsdrivende. reagerer brugeren ikke, foretager qxl uden videre om-
registreringen. det er en ret ny procedure, og derfor er der i øjeblikket ca. 1.100 brugere på
den nævnte liste hver måned, men tallet forventes at falde.
       skal qxl oplyse om fortrydelsesretten, vil det være nødvendigt at ansætte ca. 21 per-
soner yderligere, hvilket vil udgøre en meromkostning på 9 mio. kr.
parternes synspunkter
forbrugerombudsmanden har gjort gældende, at påstandene 2-5 ikke savner aktualitet og skal
realitetsbehandles. i forbindelse med sin undersøgelse af internetauktioner har forbruger-
                                                - 6 -
ombudsmanden meddelt qxl, at qxl efter forbrugerombudsmandens opfattelse er formid-
ler som nævnt i forbrugeraftalelovens § 3, stk. 3, og at qxl derfor skal give købere på sine
internetauktioner oplysning om fortrydelsesretten i overensstemmelse med reglerne i lovens
§ 11, stk. 1, nr. 5 og § 12, stk. 2, nr. 2. qxl har imidlertid erklæret sig uenig heri og har ikke
under forhandlingerne med forbrugerombudsmanden erklæret sig indforstået med at give
købere på sine auktioner oplysning om deres fortrydelsesret i overensstemmelse med de
nævnte bestemmelser. dette er baggrunden for, at forbrugerombudsmanden har måttet an-
lægge denne sag. påstandene savner således på ingen måde aktualitet, idet det netop er
qxls manglende efterlevelse af forbrugeraftalelovens oplysningspligter, som har gjort sagen
nødvendig. særlig med hensyn til påstand 5 gøres det gældende, at påstanden er tilstrække-
lig bestemt til at kunne tages under påkendelse.
       qxl må anses for aktivt at medvirke til indgåelse af aftaler på sin hjemmeside, således
at qxl er formidler som nævnt i forbrugeraftalelovens § 3, stk. 3, og således at disse aftaler
er forbrugeraftaler som nævnt i forbrugeraftalelovens § 1. auktioner på qxls hjemmeside
indgås ved fjernsalg, jf. forbrugeraftalelovens § 4, idet de er baseret på, at de bydende ikke er
til stede, men afgiver deres bud ved brug af fjernkommunikation over internettet som led i
det system for fjernsalg, som qxl driver. auktionssalg via qxl er derfor ikke omfattet af
undtagelsen fra forbrugeraftalelovens anvendelsesområde i lovens § 2, stk. 1, nr. 4. gennem
sin hjemmeside stiller qxl en auktionsfacilitet til rådighed, som giver sælger adgang til et
professionelt og salgsfremmende fjernsalgssystem. auktionerne og aftaleindgåelsen er tilret-
telagt af qxl og foregår ved anvendelse af en af qxl udformet skabelon, hvoraf sælgers
kontaktoplysninger ikke må fremgå. når en auktion er afsluttet, og handel således er sluttet,
sender qxl køberen bekræftelse på købet og kontaktoplysninger vedrørende sælgeren. qxl,
der modtager vederlag for sin medvirken, har således en yderst aktiv rolle i forbindelse med
handlens indgåelse og handler som led i sit erhverv. det er uden betydning for anvendelsen
af formidlingsreglen i forbrugeraftalelovens § 3, stk. 3, på qxls internetauktioner, at qxl
ikke selv handler med varer af den pågældende art og ikke selv har varen i besiddelse.
       som formidler som nævnt i forbrugeraftalelovens § 3, stk. 3, påhviler det qxl at op-
fylde de forpligtelser, der følger af forbrugeraftalelovens § 11, stk. 5, og § 12, stk. 2, nr. 2, og
at modtage forbrugerens meddelelse om fortrydelsesret, jf. lovens § 19, stk. 1. idet qxl ikke
opfylder disse pligter, må retten tage påstandene 3-4 til følge. det bestrides i den forbindelse,
                                                - 7 -
at det skulle være nødvendigt, at qxl er bekendt med, hvornår fortrydelsesretten specifikt
skal regnes fra, når der skal gives oplysning om fortrydelsesret. qxl kan således i forbindel-
se med den enkelte handel give køber oplysning om fortrydelsesretten, og fra hvornår den
regnes, og samtidig give oplysning om, at der gælder visse undtagelser fra fortrydelsesret-
ten.
        qxl oplyser ikke købere om, at de har fortrydelsesret, når der er tale om ikke-
erhvervsdrivende sælgere, hvilket qxl er forpligtet til efter forbrugeraftalelovens § 11, stk.
1, nr. 5, og § 12, stk. 2, nr. 2, når qxl optræder som formidler efter forbrugeraftalelovens § 3,
stk. 3. qxl modtager heller ikke forbrugeres underretninger om, at de gør brug af deres ret
til at fortryde et køb efter forbrugeraftalelovens § 19, stk. 1. erhvervsdrivende, der overtræ-
der forbrugeraftalelovens bestemmelser om oplysningspligt mv., handler i strid med god
markedsføringsskik, jf. markedsføringslovens § 1. at grov eller oftere gentagen overtrædelse
af disse bestemmelser tillige er strafbar, jf. forbrugeraftalelovens § 29, stk. 1, er ikke til hinder
herfor, tværtimod.
        qxl skriver i sine vilkår og betingelser pkt. 8.1, at qxl ikke er og ikke kan gøres an-
svarlig for en sælgers adfærd eller for de varer eller tjenester, som sælger udbyder til salg el-
ler levering, uanset om sælger er en enkeltperson eller en erhvervsdrivende. qxl kan imid-
lertid ikke på denne måde fraskrive sig ansvaret for, at erhvervsdrivende sælgere overholder
deres pligt til at give oplysning om fortrydelsesretten. qxl bør tværtimod føre en vis kontrol
med, at også erhvervsdrivende sælgere overholder loven og herunder giver de foreskrevne
oplysninger om fortrydelsesretten, ligesom qxl er nødt til at føre kontrol med, at sælgere er
registreret korrekt som erhvervsdrivende, henholdsvis ikkeerhvervsdrivende. qxl fører
ganske vist ifølge direktør peter arps forklaring en vis kontrol med sælgere, der registrerer
sig som private, men som i realiteten må anses som erhvervsdrivende. kontrollen må imid-
lertid også gå den modsatte vej. dette er en følge af qxls pligt til at give købere vejledning
om deres fortrydelsesret og til at modtage underretning fra købere om, at de gør brug af de-
res fortrydelsesret, jf. påstand 2-3. idet qxl som erhvervsdrivende formidler har pligten til
at give købere vejledning om fortrydelsesretten og til at modtage meddelelse fra købere om
udnyttelse af denne ret, når sælgeren er ikkeerhvervsdrivende, må qxl for at efterleve kra-
vet om god markedsføringsskik og for ikke at overtræde forbrugeraftalelovens § 29, stk. 1,
føre kontrol med, at sælgere ikke med urette lader sig registrere som erhvervsdrivende med
                                              - 8 -
den virkning, at qxl med urette undlader at give denne vejledning mv. på tilsvarende måde
må qxl føre kontrol med, at også erhvervsdrivende sælgere overholder deres forpligtelser
efter forbrugeraftaleloven, idet qxl aktivt medvirker til handlernes indgåelse. e-
handelslovens § 16 er uden betydning for sagen.
qxl har gjort gældende, at påstand 2-5 savner aktualitet og derfor skal afvises som hypoteti-
ske. mellem qxl og forbrugerombudsmanden har der ganske vist været ført forhandlinger
om fortolkningen af formidlingsreglen i forbrugeraftalelovens § 3, stk. 3, jf. påstand 1, men
der har ikke været nogen form for korrespondance eller agterskrivelse fra forbrugerom-
budsmanden vedrørende indholdet af påstand 2-5. forbrugerombudsmanden burde i over-
ensstemmelse med markedsføringslovens § 23 have søgt sagen løst ved forhandling. da der
ikke er nogen konkret tvist, har forbrugerombudsmanden ikke retlig interesse i at få de rej-
ste spørgsmål påkendt. påstand 5 er endvidere så ubestemt, at den ikke er egnet til at indgå i
en domskonklusion, og bør afvises.
       qxl er ikke formidler som nævnt i forbrugeraftalelovens § 3, stk. 3. qxl har ikke den
sagkundskab om de varer, der sælges, som er forudsætningen for at kunne være omfattet af
denne regel og for at kunne give oplysning om fortrydelsesretten. qxl har således på intet
tidspunkt i salgsprocessen varen i sin besiddelse og stiller heller ikke noget showroom til rå-
dighed for sælgerens fremvisning af varen. opgaven med at beskrive og vurdere varen på-
hviler i det hele sælgeren. qxl stiller således alene en teknisk facilitet i form af en software-
applikation til rådighed for parterne, og qxl kan sammenlignes med en elektronisk annon-
ceavis. det bestrides, at aftaleindgåelsen er tilrettelagt af qxl og foregår ved hjælp af en
skabelon udarbejdet af qxl.
       selv hvis qxl anses som formidler som nævnt i forbrugeraftalelovens § 3, stk. 3, gøres
det gældende, at pligten til at give oplysning om fortrydelsesretten og til at modtage køberes
meddelelse om udnyttelse af fortrydelsesretten påhviler sælgeren og ikke qxl. qxl delta-
ger ikke aktivt i de pågældende handler og er ubekendt med tidspunktet for køberens mod-
tagelse af varen, så en fortolkning af forbrugeraftaleloven må naturligt føre til, at det fortsat
er sælgeren af varen, som skal stå herfor. efter forbrugeraftalelovens § 29, stk. 1, nr. 1, kan
alene grov eller oftere gentagen overtrædelse af oplysningspligten efter lovens kapitel 3
straffes med bøde, og da forbrugeraftaleloven er en særlig lov i forhold til den almindelige
                                              - 9 -
markedsføringslov, er der hermed taget endelig stilling til de retlige konsekvenser, som
overtrædelse af bestemmelserne i lovens kapitel 3 om oplysningspligt kan have, således at
forholdene ikke tillige kan bedømmes efter markedsføringsloven.
       qxl bør frifindes for påstand 5, idet qxl ikke har nogen pligt til at sikre, at erhvervs-
drivende sælgere overholder forbrugeraftalelovens regler, når køberen hovedsageligt hand-
ler uden for sit erhverv. pligten til at give oplysning om fortrydelsesretten påhviler den er-
hvervsdrivende sælger og ikke qxl, der i øvrigt i sine vilkår og betingelser og handelsreg-
ler giver information om fortrydelsesretten, ligesom qxl gør de bydende opmærksomme på
deres mulige fortrydelsesret i forbindelse med afgivelse af bud. qxl har således ikke noget
ansvar for, at erhvervsdrivende sælgere overholder forbrugeraftalelovens regler ved salg på
qxl, hvor der må gælde et princip om ansvarsfrihed for indholdet af informationen svaren-
de til e-handelslovens § 16. qxl har ikke pligt til at kontrollere hver enkelt auktion og er ik-
ke ansvarlig for indholdet af de udbudte auktioner, medmindre qxl konkret bliver gjort
opmærksom på f.eks. ulovlige handlinger. qxl har således ikke handlet i strid med mar-
kedsføringslovens § 1 ved at undlade at sikre, at erhvervsdrivende sælgere overholder for-
brugeraftalelovens regler ved salg på qxl.
sø- og handelsrettens afgørelse
det fremgår af sagen, at forbrugerombudsmanden har ført drøftelser med qxl om udform-
ningen af qxls hjemmeside, og at qxl ikke har villet følge forbrugerombudsmandens an-
modninger om at ændre udformningen heraf, således at den opfyldte de krav om oplysning
til ikkeerhvervsdrivende købere om deres fortrydelsesret, som påstandene under denne sag
er udtryk for. sagen findes således at have fornøden aktualitet. udformningen af påstand 5
findes endvidere ikke at være til hinder for, at denne påstand tages under påkendelse, idet
det efter påstanden, sammenholdt med parternes anbringender, er tilstrækkelig klart, hvad
retten skal tage stilling til. der findes herefter ikke grundlag for at afvise nogen af forbru-
gerombudsmandens påstande.
       efter forbrugeraftalelovens § 3, stk. 3, finder loven (tillige) anvendelse på aftaler om
varer mv., hvis aftalen er indgået eller formidlet for sælgeren mv. af en erhvervsdrivende,
samt på erhvervsdrivendes henvendelser med henblik på indgåelse af sådanne aftaler. be-
                                                - 10 -
stemmelsen er som affattet ved lov nr. 451 af 9. juni 2004, der byggede på betænkning nr.
1440 2004, afgivet af et udvalg under justitsministeriet med henblik på gennemførelse af
rdir 2002/65 om fjernsalg af finansielle tjenesteydelser til forbrugerne mv. forud for denne
lov var den tidligere lov nr. 139 af 29. marts 1978 blevet ændret bl.a. ved lov nr. 442 af 31. maj
2000 til gennemførelse af rdir 97/7 om fjernsalg mv.
       betingelsen om, at ”aftalen er indgået eller formidlet for sælgeren mv. af en erhvervs-
drivende” svarer i realiteten til § 1, stk. 4, i loven af 1978, og tilsvarende formuleringer findes
i købelovens § 4 a, stk. 2, og kreditaftalelovens § 1, stk. 2. forslaget til forbrugeraftaleloven af
1978 gengiver i bemærkningerne til § 1, stk. 4, overvejelserne i forbrugerkommissionens be-
tænkning iii om forbrugerens retsstilling og retsbeskyttelse (betænkning nr. 738 1975), side
16. heri angives som baggrund for bestemmelsen en tilsvarende bestemmelse i en svensk lov
sammen med tilsvarende norske overvejelser, og det angives, at der med bestemmelsen ikke
blot tænkes på tilfælde, hvor den erhvervsdrivende handler som fuldmægtig for sælgeren,
men også på tilfælde, hvor den erhvervsdrivende aktivt medvirker til købet og eksempelvis
stiller sin kontraktformular til disposition, selv om sælgeren personlig undertegner sig som
sælger, og det angives, at også køb på auktion vil kunne falde under reglerne under forud-
sætning af, at auktionen foranstaltes af en erhvervsdrivende.
       i betænkning nr. 845 1978, side 18 og 58, gengives de samme overvejelser i forbindelse
med forslaget til købelovens § 4 a, stk. 2, idet det omtales, at den erhvervsdrivende skal have
optrådt aktivt i forbindelse med købets afslutning. i lovforslaget til den senere gennemførte
lov nr. 147 af 4. april 1979, der indsatte § 4 a, stk. 2, i købeloven, gengives de samme betragt-
ninger, og det tilføjes, at ”der kan være grund til at præcisere, at reglen vil medføre, at køb af
genstande til privat brug på auktion må normalt anses for at være et forbrugerkøb, hvis auk-
tionen forestås af en erhvervsdrivende.”
       qxl er ubestridt erhvervsdrivende og modtager et vederlag for sin medvirken til
handlens indgåelse. det fremgår endvidere af qxls handelsregler pkt. 1, at disse handels-
regler er juridisk bindende og en del af sælgerens, henholdsvis køberens aftale med qxl. af
handelsreglernes pkt. 2 fremgår, at hvis et bud falder heldigt ud, ”indgås der automatisk en
aftale mellem dig og sælger, når auktionen afsluttes”. på denne baggrund må qxl antages at
optræde som fuldmægtig for sælgeren, idet køberens accept (ved at afgive sit bud) ellers ikke
ville indebære, at der blev sluttet aftale. qxl medvirker endvidere også på anden måde ak-
                                                 - 11 -
tivt ved aftaleindgåelsen, idet qxl stiller et system til rådighed for parterne, som indebærer,
at der indgås aftale om købet, uanset at sælgeren personligt på skærmbillederne angives som
sælger, ligesom qxl modtager betaling for sin medvirken.
       på denne baggrund må qxl anses for at være formidler som nævnt i forbrugeraftale-
lovens § 3, stk. 3, i forbindelse med salg på den omhandlede internetside, og qxl skal derfor
give ikkeerhvervsdrivende købere oplysning om deres fortrydelsesret i overensstemmelse
med lovens § 11, stk. 1, nr. 5, og § 12, stk. 2, nr. 2, og modtage køberes underretning om brug
af fortrydelsesretten, jf. lovens § 19, stk. 1. påstand 1-3 tages derfor til følge.
       erhvervsdrivende, der ikke overholder deres pligter efter forbrugeraftaleloven til at
give købere oplysning om deres fortrydelsesret efter de nævnte bestemmelser i forbrugeraf-
taleloven, handler i strid med god markedsføringsskik. det bemærkes herved, at det ikke
kan bringe erhvervsdrivendes overtrædelser af pligterne efter forbrugeraftaleloven i over-
ensstemmelse med god markedsføringsskik, at disse kun er belagt med straf i tilfælde, hvor
overtrædelsen er grov eller oftere gentagen, jf. forbrugeraftalelovens § 29. idet qxl ikke har
givet de nævnte oplysninger i de angivne tilfælde, tages påstand 4 til følge.
       qxl medvirker som nærmere omtalt ovenfor aktivt til handler, der indgås på qxls
hjemmeside. qxls virksomhed er således ikke begrænset til de former for behandling af in-
formation, som en tjenesteyder efter e-handelslovens §§ 14-16 kan foretage uden ansvar for
indholdet af informationen. for ikke at handle i strid med god markedsføringsskik og for ik-
ke ved uagtsomhed, jf. straffelovens § 19, 2. pkt., at gøre sig skyldig i overtrædelse af forbru-
geraftalelovens § 29, stk. 1, om grov eller oftere gentagen overtrædelse af pligten til at give
oplysning om fortrydelsesretten, må qxl sikre sig, at sælgere ikke med urette står registreret
hos qxl som erhvervsdrivende, med den virkning, at qxl undlader at give oplysning om
fortrydelsesretten. for ikke at handle i strid med god markedsføringsskik og for ikke ved
uagtsomhed at gøre sig skyldig i medvirken, jf. straffelovens § 23, jf. § 19, 2. pkt., til er-
hvervsdrivende sælgeres overtrædelse af forbrugeraftalelovens § 29, stk. 1, i forbindelse med
handler indgået på qxls hjemmeside må qxl ligeledes påse, at erhvervsdrivende sælgere
overholder deres forpligtelser efter forbrugeraftaleloven. idet qxl efter det oplyste ikke har
ført nogen kontrol hermed, tages påstand 5 til følge.
       i sagsomkostninger skal qxl betale forbrugerombudsmanden 10.000 kr., heraf 500 kr.
til dækning af retsafgift og resten til kompensation for den tid, som har været anvendt til
                                                - 12 -
forberedelse og deltagelse i retsmøder i sagen af den chefkonsulent hos forbrugerombuds-
manden, som er ansat til at forberede og føre forbrugerombudsmandens retssager.
                            thi kendes for ret
qxl ricardo danmark a/s:
1. skal anerkende at være formidler som nævnt i forbrugeraftalelovens § 3, stk. 3, ved salg
    på internetauktionssiden www.qxl.dk, når sælgeren er ikkeerhvervsdrivende, og købe-
    ren hovedsagelig handler uden for sit erhverv,
2. påbydes at give oplysning om fortrydelsesretten efter forbrugeraftalelovens § 11, stk. 1,
    nr. 5, og § 12, stk. 2, nr. 2, ved salg på internetauktionssiden www.qxl.dk, når qxl ricar-
    do danmark a/s har optrådt som formidler efter forbrugeraftalelovens § 3, stk. 3,
3. påbydes at modtage forbrugerens meddelelse om brug af fortrydelsesretten i forbindelse
    med køb foretaget på www.qxl.dk, jf. forbrugeraftalelovens § 19, stk. 1, når qxl ricardo
    danmark a/s i forbindelse med handlen har optrådt som formidler efter forbrugeraftale-
    lovens § 3, stk. 3, og sælger overfor forbrugeren har påtaget sig at hente varen,
4. skal anerkende at have handlet i strid med markedsføringslovens § 1 ved at have undladt
    at opfylde sin oplysningspligt efter forbrugeraftalelovens § 11, stk. 1, nr. 5, og § 12, stk. 2,
    nr. 2, ved salg på internetauktionssiden www.qxl.dk i tilfælde, hvor qxl ricardo dan-
    mark a/s har optrådt som formidler efter forbrugeraftalelovens § 3, stk. 3,
5. skal anerkende at have handlet i strid med markedsføringslovens § 1 ved at have undladt
    at sikre, at erhvervsdrivende sælgere overholder forbrugeraftalelovens regler, herunder
    oplysningspligten efter forbrugeraftalelovens § 11, stk. 1, nr. 5, og § 12, stk. 2, nr. 2, ved
    salg på internetauktionssiden www.qxl.dk, når køberen hovedsagelig handler uden for
    sit erhverv, og
6. skal inden 14 dage betale forbrugerombudsmanden 10.000 kr. i sagsomkostninger.
                            - 13 -
bjarne egedal                                  anne marie hansen
                      michael b. elmer
                       (retsformand)
claus jepsen                                   claus thorsgaard
                            (sign.)
                         ___ ___ ___
              udskriftens rigtighed bekræftes
              p.j.v. sø- og handelsretten, den
